BBL:รับประโยชน์ลงทุนโครงสร้างพื้นฐานแนะนำ”ซื้อ”ราคาเป้าหมาย 180.00 บาท
BBL:รับประโยชน์ลงทุนโครงสร้างพื้นฐาน แนะนำซื้อโดยให้ราคาพื้นฐาน 180 บาท อิงกับ Gordon growth model ซึ่งเทียบเท่ากับ P/BV ปี 60 ที่ 0.86 เท่า

25 พ.ย. 2559

บล.ดีบีเอสฯ ระบุในบทวิเคราะห์วันนี้(25 พ.ย.) ว่า ธนาคารกรุงเทพ จำกัด (มหาชน) หรือ BBL เติบโตตามวัฎจักรการลงทุน โดยในปี 60 สินเชื่อคาด่าจะเติบโตได้จากการปล่อยสินเชื่อโครงการลงทุนโครงสร้างขั้นพื้นฐานตามแผนของรัฐบาลปี 58-65 ซึ่งการลงทุนเพิ่งจะเริ่มต้นในช่วง 1-2 ปีที่ผ่านมาและจะเดินหน้าไปอีกหลายปี เราคาดว่าปัจจัยนี้จะหนุนการขยายตัวของสินเชื่อ BBL เพราะธนาคารมีสัดส่วนลูกค้าภาคธุรกิจสูงถึง 72% (สินเชื่อรายใหญ่ 41% และสินเชื่อ SME 31%)
ธนาคารคาด NPL ratio สูงสุดในสิ้นปี 59 โดยในปีนี้ NPL ขยับขึ้นมาจากกลุ่มลูกค้ารายใหญ่และ SME ซึ่งเป็นปกติในช่วงเศรษฐกิจชะลอตัวและฟื้นช้า ธนาคารตั้งสำรองค่าเผื่อฯสูงรองรับการเพิ่มของ NPL และให้เพื่อให้มี Coverage ratio ในระดับสูง แม้ว่าจะลดลงบ้างก็ตาม
ปรับลดประมาณการกำไรปี 59/60 ลง 6.0% และ 5.8% ตามลำดับ สะท้อนสมมติฐานการตั้งสำรองค่าเผื่อฯที่เพิ่มขึ้น และค่าใช้จ่ายดำเนินงานสูงขึ้น โดยเฉพาะการลงทุนเพื่อพัฒนาระบบไอที ซึ่งตามประมาณการใหม่ คาดว่ากำไรสุทธิ BBL จะเติบโต 6% ในปี 60 จาก -6.5% ในปี 59 แนะนำซื้อโดยให้ราคาพื้นฐาน 180 บาท อิงกับ Gordon growth model ซึ่งเทียบเท่ากับ P/BV ปี 60 ที่ 0.86 เท่า                   
 
 